open-index/open-wikipedia-markdown huggingface dataset:
Знаме на Аџарија

**Знамето на [[Аџарија]]** е официјалното знаме, покрај грузиското, во оваа автономна грузиска република. Знамето е составено од седум ленти, четири во сина боја и три во бела боја. Во горниот лев агол се наоѓа знамето на Грузија. Сините ленти го симболизираат Црното Море, додека белите ленти чистотата. Ова знаме било усвоено на 20 јули 2004 година.

## Поранешни знамиња


File:Flag of Adjara (2000–2004).svg|Знаме на Аџарија, 2000-2004.
File:Flag of Ajarian ASSR.svg|Знаме на Аџарска ССР.



## Извор
* Знамиња во светот

## Поврзано
* Грб на Аџарија
* Грузија
* Знаме на Грузија

Категорија:Национални симболи на Грузија
Категорија:Аџарија
Отворен свет

**Отворен свет** е вид на дизајн на видеоигри каде што играчот може слободно да шета по виртуелниот свет.

Некогаш се користат и изразите „нелинеарна игра“ или „песочник“ (, се чита *сендбокс*) со исто значење но *отворен свет* всушност се однесува само на околината, односно отсуство на виртуелни граници, додека „нелинеарна игра“ може да се однесува на целата приказна, односно дека нема само еден можен тек. Изразот „сендбокс“ (песочник) се однесува на тоа како играчот може да се забавува слободно и покреативно, без граници или „правилен начин“ за играње, исто како во физички песочник за деца.

Сепак, и покрај нивното име, некои игри со отворен свет имаат ограничувања на некои места во околината, дали заради таквиот дизајн на играта или привремени ограничувања заради линеарната приказна на играта, како заклучени области или врати.

## Наводи

## Надворешни врски
* ''The 10th Hour 10.09.09'': Најдобри 10 игри со отворен свет 



Категорија:Дизајн на видеоигри
Категорија:Начини на играње на видеоигри
Хевеш

Окруог **Хевеш** (унгарски: *Heves*) е еден од 19 унгарски окрузи кој се наоѓа во северна Унгарија. Сместен е помеѓу десниот брег на реката Тиса и Матра и планинската верига Бук. Своите граници ги дели со унгарските окрузи Пешта, Ноград, Боршод-Абауј-Земплен, Јас-Наѓкун-Солнок. Главен град на округот е Егер.

## Главни атракции

thumb|De la Motte вилата во Ножвај.
thumb|Замокот Киснана.
* Езерото Тиза
* Бук Националниот парк
* Замокот Егер и Градот Егер
* Фелдебро, 11th century Romanesque church
* Хатван, вила на Грасалкович
* Замокот Киснана
* Ножвај, De la Motte вилата
* Парад
* Замокот Сирок
* Сарвашко, остатоци од замок

## Географија
Округот Хевес е географски различна област; северниот дел на областа е планински (Матра и Бук се највисоките планински вериги во цела Унгарија), додека на југ зазема и дел од Големата Унгарска котлина. На југ се граничи со езерото Тиза, најголемото природно езеро во Унгарија. Средната температура се движи од 8 до 10&nbsp;°C (повисока е во јужните делови на округот).

### Реки
* Загива
* Тарна
* Тиза
* Ласко

### Највисока точка
* Кекестето, Матра (1014 m; највисока во Унгарија)

### Најниска точка
* Кискоре (86 m.)

## Надворешни врски

* Официјално мрежно место
* Информации за округот
* Ѓенѓеш, туристички информации 
* Ѓенѓеш 
* Езерото Марказ 
* Статистички податоци од 2007

Категорија:Окрузи во Унгарија
Егер

**Егер** (унгарски: *Eger*, германски: *Erlau*, словачки: *Jáger*, латински: *Agria*) — град во северна Унгарија со население од околу 53876 луѓе.

Егер е главен град и административен центар на округот Хевеш и се наоѓа во североисточна Унгарија помеѓу гората Бука и Матра. Познато е туристичко место со термални извори. Во градот постои метална, прехранбена и хемиска индустрија како и винарски пазар.

Областа на денешниот Егер била населена уште од камено време. Во раниот среден век во градот се населиле германски и словенски племиња. Во 10 век дошле Унгарците кои ја освоие егерската област. Егер станал важно место околу 1009 година, за време на владеењето на првиот унгарски крал Иштван I (или Стефан I). Во тоа време била подигната римокатоличката епископија во градот. Градот пострадал за време на монголските напади во 1242 година и потполно бил уништен. За време на владеењето на Матијаш Корвин, го достигнал врвот за време на ренесансата и станал значаен град во Унгарија за тој период. Во 16 век цврсто се бранел од нападите на Отоманското Царство, но Отоманците успеале да го освојат Егер во 1596 година и со него владееле 91 година, сè до 1687.
 
После ослободувањето од отоманската власт (од тој период е зачувано минаре кое е високо 35 m), во текот на 18 век претежно бил изграден во барок стил. Поранешната миноритска црква (1758-1771) се вбројува во една од најубавите монументи на Унгарија. Православната црква во градот (1784-99) важи за една од најголемите православни цркви во Унгарија и позната е по богатиот иконостас (1789-1791). Денеска е музеј на црковнословенската култура на градот.

Во периодот од 16 до 19 век во Егер имало многу Срби, Грци и Власи. Двајца Хрвати, Фрањо Франкопан и Антун Вранчиќ, биле римокатолички епископи во Егер. По градот Егер е именувана и егерската епархија која за време на пеќската патријаршија била јасеверната православна епархија.

## Наводи

## Надворешни врски

* Официјално мрежно место     
* egercity.hu Мрежно место за Егер со туристички информации, карти и програми  
* http://www.bootsnall.com/articles/02-03/intoxicating-eger-eger-hungary.html
* Eszterházy College  Колеџот Естерхази  
* egervaros.hu 
* Воздушна фотографија: Егер 
* Стара разгледница на Егер  (колекција на градската библиотека)
* Слики од Егер 
* Егер туристички тури 

Категорија:Градови во Унгарија
Солнок

**Солнок** (унгарски: *Szolnok*, романски *Solnoca*) е главниот административен центар на округот Јас-Наѓкун-Солнок во унгарскиот регион на Големата северна котлина, средна Унгарија.

## Географија
Солнок се наоѓа во средниот дел на Унгарија. Од престолнината на државата Будимпешта градпт е оддалечен 110 километри источно. Со Будимпешта е поврзан со добри сообраќајни врски.

Солнок е сместен во источниот дел на средната Панонска низина, на реката Тиса. Тоа е и единствениот унгарски град сместен на оваа река, која некогаш била многу пловна.

## Историја
мини|250п|д|Римокатоличка црква во Солнок.

Подрачјето на Солнок било населено уште во античко време. Пред доаѓањето на Унгарците на овие простори живееле Келтите, Словените и Аварите. Во 10 век во градот доаѓаат Унгарците и таму ги затекнуваат словенските племиња кои се занимавале со земјоделство.

Градот официјално за првпат бил споменат во 1075 година. Градот набрзо и станал месно средиште. Но, со нападите на Монголите во 13 век градот целосно опустел. Кралот Бела IV повторно го населил ова подрачје, но во тоа време Солнок имал статус на село.

Брзиот развој на населбата започнува со отоманските освојувања во Панонската низина, затоа што Турците во тоа време (1550) на ова место направиле тврдина околу кое имало градби со ориентален стил (џамија, минаре, турски бањи).

Се ова исчезнало од како градот стигнал во рацете на Хабсбурговците во 1685 година, а во Ракоциевиот бунт градов бил повторно уништен и тоа во првата половина на XVIII век. Повторната изградба на градот се случува кон крајот на векот.

19-от век на градот му донел и подигања, но и падови. Сообраќајот нагло зајакнал, а најмногу речниот на реката Тиса. Во 1847 пристигнала и железнацата. Но веќе следната година градот бил зафатен од Унгарската револуција 1848/49, каде што една од битките се одиграла во Солнок. Градот повторно настрадал, но пак бил подигнат во 1879 година. Во него живееле 16.000 луѓе - Унгарци, Германци и Евреи.

Градот значително бил уништен и во двете светски војни, а во 1944 година доживеал и тешко бомбардирање. После Втората светска војна во градот повторно започнува нагла индустријализација. Градот станува и бањски, благодарејќи на откриените термални извори. Во 1990 градот официјално ги добил градските права и бил прогласен за град.

## Сообраќај

Солнок е важна сообраќајна точка на Тиса. Тој е втор најзначаен железнички јазол во Унгарија.

## Туристички атракции

* Музеј на унгарското воздухопловство
* Бања
* Музеј на Јован Дамјановиќ

## Надворешни врски
* Официјално мрежно место  (мађ., енг. и нем.)
* Панорами на Солнок
* Музејот на унгарското воздухопловство

Категорија:Градови во Унгарија
Mafia: The City of Lost Heaven

***Mafia: The City of Lost Heaven*** е пукачка видеоигра од трето лице првично изработена за ЛС, издадена во 2002, а во 2004 година се направени верзии и за *[[Sony]] [[PlayStation 2]]* и *[[Microsoft]] [[Xbox]]*. Изработена е од чешката компанија *[[Illusion Softworks]]* и издадена е од *[[Gathering of Developers]]*. Играта му овозможува на играчот да игра улога на криминалец кој треба да извршува разни задачи за да напредува во играта. Критичарите ѝ дадоа одлични оценки на играта, како и играчите. До 12 март, 2008, *Mafia* има продадено 2 милиони копии, според *[[Take-Two Interactive]]*.

На 21 август, 2007, *Take-Two Interactive* ја најави *[[Mafia II]]* на конвенцијата за игри во Лајпциг, под изразботка на *[[2K Czech]]*.

none|left|thumb|200px|Играчот оди по улица во Њуарк.

## Наводи

## Надворешни врски

* 

Категорија:Видеоигри од 2002 година
Категорија:Игри за PlayStation 2
Категорија:Пукачки игри од трето лице
Категорија:Игри за Windows
Категорија:Игри за Xbox
Категорија:Видеоигри од Чешка
Категорија:Видеоигри што се одвиваат во САД
Категорија:Видеоигри со организиран криминал
Категорија:Игри со автомобилски битки
Категорија:Видеоигри со отворен свет
Категорија:Mafia (серијал)
Јас-Наѓкун-Солнок

**Јас-Наѓкун-Солнок** (унгарски: *Jász-Nagykun-Szolnok*) е името на административниот округ (*comitatus* или *megye*) во Унгарија. Лежи во централна Унгарија и ги дели границите со унгарските окрузи Хевеш, Боршод-Абауј-Земплен, Хајду-Бихар, Бекеш, Чонград, Бач-Кишкун и Пешта. Реките Тиса и Киреш течат низ округот. Главен град на Јас-Наѓкун-Солнок е градот Солнок. Неговата површина изнесува 5582 км2. Пред неколку години, околу 1990-тите, името на округот било Солнок.

## Надворешни врски

* Официјално мрежно место 
* Туристички водич
* (Попис 2007)

Категорија:Окрузи во Унгарија
PDF

***Portable Document Format*** (**PDF**) (прев. **Преносен формат за документи**) — податотечен формат создаден од страна на *[[Adobe Systems]]* во 1993 за размена на документи. *Adobe PDF* се користи за претставување на дводимензионални документи на начин независен од софтверот, хардверот и оперативниот систем. Секоја *Adobe PDF* податотека содржи целосен опис на неменливиот 2Д документ што подразбира текст, фонтови, слики и 2Д векторска графика. Во последно време може да се додаваат и 3Д слики во PDF документи со U3D или PRC и разни други формати.

Соосновачот на *[[Adobe Systems]]*, Џон Ворнок направил систем наречен „*Camelot*“ (Камелот), кој се развил во форматот *Portable Document Format* (*PDF*).

Порано бил неслободен формат, но на 1 јули 2008, PDF беше официјално пуштен како отворен стандард и издаден од Меѓународната организација за стандардизација како *ISO/[[Меѓународна електротехничка комисија|IEC]] 32000-1:2008*. Последното издание како ISO 32000-2:2020 беше објавено во декември 2020 година.

## Технички детали
PDF се заснова на јазикот PostScript. Една PDF-датотека најчесто претставува комбинација од векторска графика, текст и растерска графика (битмапи). Основните видови содржина во PDF се:

* Сложен текст зачуван како текови на содржина (т.е. не е кодиран како обичен текст);
* Векторска графика за илустрации и дизајни кои се состојат од облици и линии;
* Растерска графика за фотографии и други видови слики;
* Останати мултимедијални објекти.

Во подоцнежните ревизии на форматот, PDF-документите поддржуваат и врски (внатре во документот или до веб-страници), формулари, JavaScript (првично достапен како додаток за Acrobat 3.0) или кои било други видови вградени содржини што можат да се обработат преку приклучоци (plug-ins).

PDF комбинира три технологии: еквивалентен подмножество од програмскиот јазик за опис на страници PostScript, но во декларативна форма, за генерирање на изгледот (распоредот) и графиката. Систем за вградување/замена на фонтови, што овозможува фонтовите да се пренесуваат заедно со документите. Систем за структурирано складирање за обединување на овие елементи и секоја поврзана содржина во една датотека, со соодветно компресирање на податоците. 

## Наводи

## Надворешни врски
* ''Adobe PDF 101'': Краток преглед на PDF 

Категорија:Adobe Systems
Категорија:Векторска графика
Категорија:Графички податотечни формати
Категорија:Отворени формати
Категорија:Електронски документи
Категорија:ISO-стандарди
Категорија:IEC стандарди
IW (погон)

***IW*** е погон за видеоигри направен од *[[Infinity Ward]]* и беше употребен во познатиот серијал *[[Call of Duty]]*. Овој погон е вклучен во списокот на „Најдобрите 10 играчки погони за оваа генерација“ на *IGN* и се смета за еден од најдобрите погони за видеоигри до ден денес. Прво се користел под неслободна лиценца на *[[id Tech 3]]* до *[[Call of Duty 4: Modern Warfare]]*, каде што бил подобруван од *Infinity Ward*. *[[Treyarch]]* користеле подобрени верзии во три нивни игри: *[[Call of Duty: World at War]]*, *[[Quantum of Solace (видеоигра)|Quantum of Solace]]* и *[[Call of Duty: Black Ops]]*. Во *[[Call of Duty: Modern Warfare 2]]* е користена верзијата 4.0. Call of Duty: Modern Warfare 3 користи подобрена верзија на погонот, но под друго име - MW3 погон.

## Технички податоци
[thumb|220px|Погонот на ''[Call of Duty 4*]]
Одликите на погонот се:
* Динамично осветлување како во вистинскиот свет
* Статични HDR осветлувачки ефекти
* Динамични сенки
* Длабочина на поле
* Динамичен физички систем
* Физички регдол (*ragdoll*)
* Реалистичен оган
* Напредни временски ефекти
* Реалистична анимација на лик
* Високи детали на предмет

== IW 4.0 ==
*IW 4.0* е втората генерација на погонот *IW*, исто изработена од *Infinity Ward*. IW 4.0 е една генерација понапред од претходните способности на поногот IW. Можностите на погонот се подобрени во осветлувањето, сенките и физиката, и можно е да се прават поголеми светови и понапредни детали на објекти. Овој погон првпат е употребен во четвртата игра на компанијата, *Call of Duty: Modern Warfare 2*. Исто така и картите зафаќаат помалку простор во меморијата, што значи дека побрзо се вчитуваат.

Следната игра од серијалот, *Call of Duty: Black Ops* (на *Treyarch*) не го користи погонот *IW 4.0*, туку подобрена верзија на погонот на *World at War*.

== Игри кои го користат погонот IW ==
* *Call of Duty 2* (2005)
* *Call of Duty 4: Modern Warfare* (2007)
* *Call of Duty: World at War* (2008)
* *Quantum of Solace* (2008)
* *Call of Duty: Modern Warfare 2* (2009, IW 4.0)
* *Call of Duty: Black Ops* (2010)
* *Call of Duty: Modern Warfare 3'' {2011]

## Наводи

Категорија:Играчки погони
Ветерна енергија

thumb|220px|Ветерница за производство на електрична енергија.
**Енергијата на ветерот** (или **еолска енергија**) е една од првите форми на енергија која ја користел човекот. Уште старите Египќани ја користеле за задвижување на своите бродови и ветерни мелници. Ваквиот начин на искористување на ветерната енергија, подоцна вклучувајќи и пумпи за вода, се задржал до крајот на деветнаесетиот век

Првата ветерна турбина која е користена за производство на електрична енергија била направена во 1891&nbsp;година од Данецот Пул ла Ур. Тој добиената електрична енергија ја користел за електролиза на водата, а на тој начин добиениот водород понатаму се користел за осветлување во локално училиште. Може да се каже дека тој бил сто години пред своето време, бидејќи дури кон крајот на дваесеттиот век се јавиле идеите за користење на ветерната и сончевата енергија за електролиза на водата и користење на водородот за генерирање на електрична енергија во горивни ќелии.

Помасовна употреба на енергијата на ветерот за добивање на електрична енергија започнала во триесеттите години од минатиот век, кога во руралните области на САД биле изградени илјадници мали ветерници. Со развојот на големите хидро, термо и атомски централи, ветерните централи, како економски и технички неконкурентни, паднале во заборав. Како и кај другите видови на обновливи извори, енергетскиот шок предизвикан од нафтената криза во 1970-тите години, свесноста за ограничените резерви од фосилни горива и еколошките проблеми, повторно го вратија интересот за ветерната енергија.

Денес ветерната енергија е најбрзорастечкиот сегмент во индустријата на обновливи извори на енергија. Најдобар пример за тоа е 2007&nbsp;г. кога во светот се инсталирани нови ветерни централи со моќност од околу 20.000 MW, што е зголемување за 31% во однос на претходната година. Според некои предвидувања, ваквиот тренд ќе продолжи и понатаму, така што до крајот на 2012&nbsp;г., од 94000 MW во 2007&nbsp;г., во светот ќе има вкупно инсталирани капацитети со моќност од 240.000 МW.

## Поврзано
* Ветерна турбина
* Ветерен парк
* Парк на ветерни електрани „Богданци“
Комаром-Естергом

Комаром-Естергом (унгарски: *Komárom-Esztergom*) — административен округ во Унгарија, сместен во централниот прекудунавски регион, на границата со Словачка. Неговите граници ги дели и со унгарските окрузи: Ѓер-Мошон-Шопрон, Веспрем, Фејер и Пешта. Главен град на округот е Татабања.

## Историја

Округот Комаром-Естергом е создаден после Првата светска војна од поранешните историски посебни окрузи Комар и Естергом. После Првата светска војна овие окрузи со Договорот од Тријанион со кои била поделена Австроунгарија и биле дадени на Чехословачка. Предвремената војна ситуација била обвновена за време на Втората светска војна од 1940 па до 1945 година. После Втората светска војна границите на округот го добиле денешниот облик. Во периодот од 1945, па сè до 1990 округот се викал Комаром.

## Надворешни врски

* Официјално мрежно место
* http://komarom-esztergom.lap.hu/
* Официјалниот попис од 2007

Категорија:Окрузи во Унгарија
Знамиња во Америка

Ова е **галерија на знамиња во [[Америка]]**. Листата вклучува меѓународно признати држави и позначајни организации.

## [[Северна Америка]]

Image:Flag of Canada.svg|Знаме на Канада
Image:Flag of Mexico.svg|Знаме на Мексико
Image:Flag of the United States.svg|Знаме на Соединетите Американски Држави
Image:Flag of Greenland.svg|Знаме на Гренланд 


## [[Средна Америка]]
### [[Карипски Острови]]

Image:Flag of Antigua and Barbuda.svg|Знаме на Антигва и Барбуда
Image:Flag of the Bahamas.svg|Знаме на Бахами
Image:Flag of Barbados.svg|Знаме на Барбадос
Image:Flag of Cuba.svg|Знаме на Куба
Image:Flag of Dominica.svg|Знаме на Доминика
Image:Flag of the Dominican Republic.svg|Знаме на Доминиканска Република
Image:Flag of Grenada.svg|Знаме на Гренада
Image:Flag of Haiti.svg|Знаме на Хаити
Image:Flag of Jamaica.svg|Знаме на Јамајка
Image:Flag of Saint Kitts and Nevis.svg|Знаме на Свети Китс и Невис
Image:Flag of Saint Lucia.svg|Знаме на Света Луција
Image:Flag of Saint Vincent and the Grenadines.svg|Знаме на Свети Винцент и Гренадини
Image:Flag of Trinidad and Tobago.svg|Знаме на Тринидад и Тобаго


### Копнен дел

Image:Flag of Belize.svg|Знаме на Белиз
Image:Flag of Costa Rica (state).svg|Знаме на Костарика
Image:Flag of El Salvador.svg|Знаме на Ел Салвадор
Image:Flag of Guatemala.svg|Знаме на Гватемала

Image:Flag of Nicaragua.svg|Знаме на Никарагва
Image:Flag of Panama.svg|Знаме на Панама


## [[Јужна Америка]]
### Организации во Јужна Америка

Image:Flag of South America.svg|Знаме на  Унија на јужноамерикански нации
Image:Flag of the Andean Community of Nations.svg|Знаме на  Андска заедница на нации


### Држави и територии

File:Flag of Argentina.svg|Знаме на Аргентина
File:Flag of Bolivia.svg|Знаме на Боливија
File:Flag of Brazil.svg|Знаме на Бразил
File:Flag of Chile.svg|Знаме на Чиле
File:Flag of Colombia.svg|Знаме на Колумбија
File:Flag of Ecuador.svg|Знаме на Еквадор
File:Flag of the Falkland Islands.svg|Знаме на Фолкландските Острови (Обединето Кралство)
File:Flag of French Guiana.svg|Знаме на Француска Гвајана (Франција)
File:Flag of Guyana.svg|Знаме на Гвајана
File:Flag of Paraguay.svg|Знаме на Парагвај
File:Flag of Peru.svg|Знаме на Перу
File:Flag of South Georgia and the South Sandwich Islands.svg|Знаме на Јужна Џорџија и Јужни Сендвички Острови (Обединето Кралство)
File:Flag of Suriname.svg|Знаме на Суринам
File:Flag of Uruguay.svg|Знаме на Уругвај
File:Flag of Venezuela.svg|Знаме на Венецуела


## Поврзано
* Знамиња во Северна и Средна Америка
* Знамиња во Јужна Америка

Америка
Знаме на Канада

**Знамето на Канада**, исто така познато и како *Јаворов лист* (анг. *Maple Leaf*, фран. *l'Unifolié*), е црвено знаме со бел квадрат во средината на кого се наоѓа стилизиран 11 крак јаворов лист. Знаместо официјално било усвоено во 1965 во Канада и тоа како национално знаме, кое го заменило униското знаме. Канадското црвено знаме неофицијално се користело од 1890 година и била признато во 1945 како пролазно решение кога станувало збор со проблемот на знамето во Канада. Во 1964, премиерот Лестер Пирсон свикал комитет за да се реши овојо проблем, каде што се развила серизона дебата за промена на знамето. Од сите три дадени предлози бил избран јаворовиот лист дизајниран од Џорџ Стенли и Џон Матесон, засновано на знамето на Кралксиот воен колеџ на Канада. Знамето за првпат било претставено на 15 февруари 1965 година и овој ден денеска се прославува како ден на Националното знаме на Канада.

Многу различни знамиња биле создадени за употреба на официјалните канадски власти, телата на парламентот и војската. Најголем број од тие знамиња го содржат мотивот со јаворов лист. Некои од нив го содржат знамето на Канада во намалена верзија со други орнаменти на знамето, додека други пак го содржат само јаворовиот лист. Кралското униско знаме исто така е официјално знаме и симбол на канадското учество во Комонвелт. Униското знаме уште останало компонента на различки канадски знамиња, вклучувајќи ги провинцијалните знамиња на Британска Колумбија, Манитоба и Онтарио.

## Галерија


Податотека:Canada flag halifax 9 -04.JPG|Канадското знаме се вее во Нова Шкотска.
Податотека:Canadian Duality Flag (CYMK).svg|Канадското двојно знаме, се користи во Квебек со цел да го покаже и постоењето на француско малцинство во земјата.
Податотека:Vimy Memorial flags.JPG|Канадското знаме се вее, сместено меѓу француското знаме и Црвеното знаме на Канада. 
Податотека:Canadianflag.JPG|Канадското знаме поставено во центарот на Ванкувер за време на Зимските олимписки игри во 2010.


## Наводи

## Надворешни врски

* Национално знаме на Канада 
* Меморандум за промена на знамето во 1964
* Кралска прокламација
* Знамето во вид на етикета 
* http://archives.cbc.ca/politics/language_culture/topics/80/
* Галерија на канадските знамиња

Категорија:Национални симболи на Канада
Канада
Царче

**Царчето** () — една од најмалите птици во Македонија. Овој род припаѓа на сопственото семејство **царчиња** (*Regulidae*), во состав на песнопојните.

## Облик

Има дебело кусо тело и тенок шилест клун. Горната страна од телото е покриена со темнокафеави пердуви, а крилјата и многу тенката исправена опашка се пругави. Градите и стомакот се посветли. Не е подолго од 10 см.

Категорија:Птици на Македонија
Категорија:Царчиња
Категорија:Зборови што ги нема во ТРМЈ
Отоманска династија

**Отоманската династија** (турски: *Osmanlı Hânedanı*) е кралска династија која владеела со Отоманското Царство од 1299 до 1922 година. Првиот нејзин владетел бил Осман I, од каде доаѓа и самото име на династијата. Основач на династијата бил Орхан I, кој се прогласил за султан. Пред ова, племето или фамилијата била позната како Согути. Осман никогаш не се нарекувал султан, туку тој ја имал титулата бег.

Султанот ја имал апсолутната власт во империјата, кој бил на функцијата регент, шеф на државата и владата, и покрај тоа што Големиот везир имал голема улога во управувањето.

Категорија:Кралски семејства
Категорија:Огузи

Категорија:Европски кралски династии
Treyarch

**Treyarch** (се чита: *трејарк*) е американска компанија за изработка на видеоигри, основана во 1996 година од страна на Питер Ејкман и Доан Кеслу (роден како Дон Лајкнес), купена од *[[Activision]]* во 2002 година. Седиштето ѝ е во Санта Моника, Калифорнија.

Во 2005 година, *[[Gray Matter Interactive]]* беше споена со *Treyarch*.

На Лајпцишката конвенција за игри во 2007 година, *Activision* најави дека *Treyarch* ќе биде еден од трите изработувачи на видеоигри зад првата игра со Џејмс Бонд, *[[Quantum of Solace (видеоигра)|Quantum of Solace]]*. Играта е издадена на 31 октомври 2008 во Европа и на 4 ноември, 2008 во Северна Америка. *[[Beenox]]* и *[[Vicarious Visions]]* ги направиле верзиите за ЛС и за рачни конзоли. *Treyrach* помогнале во правењето на серијалот *[[Call of Duty]]: Modern Warfare*, како и *[[Halo 2]]* и *[[Halo 3]]*. Ги има изработено едни од најдобрите игри на сите времиња, *[[Call of Duty: World at War]]* и *[[Call of Duty: Black Ops]]*.

## Изработени игри
* *[[Die by the Sword]]* (1998)
* *[[Die by the Sword|Die by the Sword: Limb from Limb]]* (1998) (раширување)
* *[[Triple Play 2000]]* (1999)
* ** (2000)
* *[[Max Steel: Covert Missions]]* (2000)
* *[[NHL 2K2]]* (2001)
* *[[Triple Play Baseball]]* (2001)
* *[[Kelly Slater's Pro Surfer]]* (2002)
* *Shaun Palmer's Pro Snowboarder 2* (откажана)
* *[[Minority Report: Everybody Runs]]* (2002)
* *[[Spider-Man (видеоигра од 2002 година)|Spider-Man]]* (2002)
* *[[NHL 2K3]]* (2002)
* *[[Spider-Man 2 (видеоигра)|Spider-Man 2]]* (2004)
* *[[Call of Duty 2: Big Red One]]* (2005)
* *[[Ultimate Spider-Man (видеоигра)|Ultimate Spider-Man]]* (2005)
* *[[Call of Duty 3]]* (2006)
* *[[Spider-Man 3 (видеоигра)|Spider-Man 3]] * (2007) (верзии само за Xbox 360, PS3 и ЛС)
* *[[Quantum of Solace (видеоигра)|Quantum of Solace]]* (2008) (верзии само за PS3 и Xbox 360)
* *[[Spider-Man: Web of Shadows]] (2008) (со *Shaba Games*)
* *Call of Duty: World at War* (2008) (верзии само за [[PlayStation 3|PS3]], [[Xbox 360]], [[Wii]] и ЛС)\
* *Call of Duty: Black Ops* (2010) ([[PlayStation 3|PS3]], [[Xbox 360]], [[Wii]], ЛС)

== Верзии за други подлоги ==
* *Spider-Man* (2000) (од *Neversoft*)
* *Tony Hawk's Pro Skater* (за [[Dreamcast]]) (од *Neversoft*)
* *Tony Hawk's Pro Skater 2* (за [[Dreamcast]]) (од *Neversoft*)
* *Tony Hawk's Pro Skater 2 и Tony Hawk's Pro Skater како Tony Hawk's Pro Skater 2X* (за [[Xbox]]) (од *Neversoft*)
* *Call of Duty 4: Modern Warfare* како *Call of Duty: Modern Warfare: Reflex* (2009) (за [[Wii]]) (од *Infinity Ward'')

## Наводи

Категорија:Activision
Категорија:Претпријатија од Калифорнија
Категорија:Изработувачи на видеоигри
Категорија:Подружници на Vivendi
Бруцела

thumb|right|300px|Бруцели под светлосен микроскоп, обоени по Грам.
**Бруцелите** се кратки, стапчевидни бактерии од родот ***Brucella***. Овие грамнегативни и аеробни бактерии се присутни во мочниот и половиот тракт на кравите, овците и свињите. Преносот на луѓе е редок, бидејќи во повеќето земји млечните производи се пастеризираат. Името е во чест на британскиот воен хирург Дејвид Брус.

Со ДНК анализите денес е утврдено присуство на само еден вид - *Brucella melitensis* со неколку биовариетети. Сепак, во практиката денес најчесто се користи старата систематика, при што биовариететите се сметаат за посебни видови на бруцели.

## Бруцелоза

Бруцелозата се добива со директен контакт со заразени животни или индиректно преку контаминирана храна (особено непастеризирано млеко). Патогенот навлегува преку мукусните мембрани и се востановува во фагоцитите (микро- и макрофагите). Преку нив се пренесува во лимфните јазли, црниот дроб, слезенката, коскената срцевина и други ткива каде се формира гранулом. Од овие места бактериите можат да се прошират во крвта (хематогено распространување). Се јавува треска проследена со настинка. Со пролиферацијата на бактериите во крвта се стимулираат цитокините.

## Видови (според стара систематика)

**[[Brucella abortus]]* (Schmidt 1901) Meyer & Shaw 1920
**[[Brucella canis]]* Carmichael & Bruner 1968
**[[Brucella ceti]]* Foster et al. 2007
**[[Brucella melitensis]]* (Hughes 1893) Meyer & Shaw 1920
**[[Brucella neotomae]]* Stoenner & Lackman 1957
**[[Brucella ovis]]* Buddle 1956
**[[Brucella pinnipedialis]]* Foster et al. 2007
**[[Brucella suis]]* Huddleson 1929
**[[Brucella microti]]* Scholz et al. 2008
**[[Brucella inopinata]]* Scholz et al. 2009

Категорија:Бактерии
Салмонела

**Салмонелите** се стапчевидни бактерии кои припаѓаат на родот ***Salmonella***. Тие се приближно 0,7 до 1,5 микрони во пречник со должина од околу 2 до 5 микрони, грамнегативни, многу подвижни, перитрихозно-флагелатни, факултативно анаеробни и хемоорганотрофни бактерии со оксидативен и ферментативен енергетски метаболизам. Не формираат спори. Овој род припаѓа во фамилијата на ентеробактерии. Блиски се со родот *[[Escherichia]]*. Се среќаваат насекаде во светот во ладно- и топлокрвните животни, луѓето, и животната средина. Кај луѓето и животните предизвикуваат многу болести.

Жозеф Лињиер го именувал овој род во 1900 година по американскиот ветеринар Даниел Елмер Салмон.

Категорија:Бактерии
Категорија:Тропски болести
Ноград

**Ноград** (унгарски: *Nógrád*) е еден од 19те окрузи на Унгарија. Ноград се наоѓа во северна Унгарија. Своите граници ги дели со Словачка и унгарските окрузи Пешта, Хевеш, Боршод-Абауј-Земплен . Главен административен центар на округот е Шалготарјан. Површината изнесува 2544 км2.

thumb|left|230px|Поглед од Салго замокот во северен Ноград.

Ноград е познат по неговата историска архитектура, која ги вклучува античките готски цркви и камените замоци кои датираат од 13 век. Други историски атракции се и барок зградите кои се изградени во XVIII век. Поголемиот дел од северната граница на округот ја формира реката Иполи. Делови од планиниските вериги Борсони, Черхат и Матра лежат во округот.

Поради планините, округот се одликува со мали селцат кои се сместени во ридовите. Најголемите градски населби во округот се Баласѓармат, поранешната столица на округот и Шалготарјан кој станал индустриски центар во раниот 20 век, како резултат на ближните рудници.

## Наводи

## Надворешни врски

* Официјално мрежно место
* Ноград.нет 
* Врски поврзани за округот
* Карта на округот
* Туристички водич
* Фотографии на Ноград и Шалготарјан
* Статистички податоци од 2007.

Категорија:Окрузи во Унгарија
Играчки погон

**Погон за видеоигри** или **играчки погон** е софтвер направен за изработка на видеоигри. Постојат многу играчки погони направени за да работат на играчки конзоли и оперативни системи како Microsoft Windows, Линукс и Mac OS X. Главната намена на играчки погон е рендерирање на 2Д или 3Д компјутерска графика, физички погон или откривање на удари, звук, скриптирање, анимација, вештачка интелигенција, вмрежување, стриминг, управување со меморија, истовременско извршување, локализација и сценски графикон. Изработувањето игри често се олеснува со користење на истиот погон за различни игри.

## Наводи

## Надворешни врски

* GameMiddleware.org , мрежно место за софтвер за изработка на игри
* DevMaster.net „База на податоци на 3Д погони“, најпознат список на регистрирани играчки погони (според барање за „game engine“ на Google)
* „Математиката позади играчките погони“ , едноставно објаснување за правење 2Д графика.

Категорија:Изработка на видеоигри
Знаме на Бахамите

**Знамето на [[Бахами]]те** е официјалното знаме на оваа карипска држава. Знаме било усвоено на 10 јули 1973 година и истото било усвоено по независноста на државата. Знамето било дизајнирано од Харвис Бејн.

## Дизајн и симболика
Знамето е составено од три еднакви хоризонтални ленти во сина, жолта и сина боја. Од левата страна има црн триаголник. Црниот тригаолник ги претставува обединетоста и заложбата на луѓето на Бахамите Сините ленти го претставуваат морето околу Бахамите, додека златната лента го претставува копното на Бахамите.

## Историски знамиња
Колонијалните знамиња на Бахамите се:

File:Flag of the Bahamas (1869-1904).svg|23pxКолонијално знаме на Бахамите, 1869-1904.
File:Flag of the Bahamas (1904-1923).svg|23pxКолонијално знаме на Бахамите, 1904-1923.
File:Flag of the Bahamas (1923-1953).svg|23pxКолонијално знаме на Бахамите, 1923-1953.
File:Flag of the Bahamas (1953-1964).svg|23pxКолонијално знаме на Бахамите, 1953-1964.
File:Flag of the Bahamas (1964–1973).svg|23pxКолонијално знаме на Бахамите, 1964-1973.


## Други знамиња


File:Civil Ensign of the Bahamas.svg|Граѓанска инсигнија.
File:Civil Jack of the Bahamas.svg|Граѓански џек.
File:Naval Ensign of the Bahamas.svg|Поморска инсигнија.
File:Government Ensign of the Bahamas.svg|Инсигнија на помошните поморски сили.


## Наводи


## Надворешни врски
*

Категорија:Национални симболи на Бахамите
Бахами
Знаме на Белиз

**Знамето на [[Белиз]]** е официјалното знаме на оваа средноамериканска држава. Ова знаме е создадено врз основа на постаро знаме на Британски Хондурас, име на Белиз за време на колонијалниот период. Знамето на Белиз е составено од сина позадина каде на горниот и долниот раб се наоѓаат црвени ленти. Во средината на знамето се наоѓа грбот на Белиз. Боите се инспирирано од боите на знамињата на политичките партии во државата. Ова знаме е единствено со дванаесет бои.

## Поврзано
* Грб на Белиз
* Белиз

## Наводи


## Надворешни врски

*

Категорија:Национални симболи на Белиз
Белиз
Шалготарјан

**Шалготарјан** (унгарски: *Salgótarján*) — град во Северна Унгарија кој претставува административен центар на округот Ноград. Се наоѓа на само 5&nbsp;км од унгарската граница со Словачка.

## Географија

Шалготарјан се наоѓа во крајниот северен дел на денешна Унгарија, 75&nbsp;км североисточно од столицата на државата Будимпешта. Шалготарјан е и највисоката населба во државата, затоа што се наоѓа во планинскиот дел на Унгарија, на 250 m надморска височина. Градот е сместен под шумски брда на планината Черхат, што на овој град му дава една потполно поинаква слика од вообичаениот унгарски град.

## Историја

Населувањето на местото на денешниот град се случило за време на средниот век. Во 13 век во градот се споменува постоење на замок и црква. Но, според податоците во следните векови изгледа дека Шалготарјан бил мало село.

Наглиот развиток на градот се случил во средината на 19 век кога бил отворен рудник за јаглен. Селото брзо се развивало, а во 1922 и официјално станало град, а во 1950 година и ново седиште на округот Ноград. За време на комунизмот градот бргу се развивал и раширил.

Градот во 1994 год. конечно добил официјална титула на велеград како седиште на округот, но во ова време дошло до затворање на рудниците за јаглен, а со тоа се случило и огромен бран на невработеност што и денеска претставува голема тешкотија за градот. Како симбол на минатите времиња во градот постои Музеј на Рударството.

## Надворешни врски

* Официјално мрежно место на Шалготарјан
* Tarjáninfó.hu Информации, програми и настани за градот
* Некои слики од замокот 
* Воздушна фотографија: Шалготарјан
* Сместување во Шалготарјан 

Категорија:Градови во Унгарија
Знаме на Костарика

**Знамето на [[Костарика]]** е официјалното знаме на оваа средноамериканска држава кое било усвоено на 27 ноември 1906 година. Ова знаме било создадено од Пасифика Фернандес која била инспирирана од боите на француското знаме. Нациоаналното знаме го вклулуча и државниот грб.

Знамето е составено од пет ленти во сина, бела, црвена, бела и сина боја. Сината боја ги претставува небото, можностите и идеализмот. Белата боја претатавува мир, мудрост и среќа. Црвена боја ја претставува крвта на борците за независна Костарика. Ова знаме е слично со знамето на Тајланд, но тајландското знаме е усвоено 11 години подоцна.

## Историски знамиња


Image:Flag of Costa Rica (1821-1823).svg|23pxсептември 1821 – 6 јуни 1823
Image:Flag of Costa Rica (1823-1824).svg|23px 6 јуни 1823 – 4 март 1824
Image:Flag of the United Provinces of Central America.svg|23px4 март – 2 ноември 1824
Image:Flag of Costa Rica (1824).svg|23px2 ноември – 22 ноември 1824
Image:Flag of Costa Rica (1824-1840).svg|23px22 ноември 1824 – 15 ноември 1840
Image:Flag of Costa Rica (1840-1842).svg|23px 21 април 1840 – 20 април 1842
Image:Flag of Costa Rica (1842-1848).svg|23pxсептември 1842 – 12 ноември 1848
Image:Flag of Costa Rica (1848-1906).svg|23px12 ноември 1848 – 27 ноември 1906


## Надворешни врски

*

Категорија:Национални симболи на Костарика
Костарика
Знаме на Куба

**Знамето на [[Куба]]** е официјалното знаме на оваа островска држава во Средна Америка. Знамето е официјално усвоено на 20 мај 1902 година и е составено од еднакви пет хоризонтални ленти од кои три се во сина, а две во бела боја. Од левата страна има црвен триаголник на кој има приказ на бела петоктака. Знамето било создадено во 1848 година за време на ослободителното движење.

Според официјалниот опис, сините ленти ги претставуваат три дела со кои била поделена Куба пред независноста, додека белите ленти ги претставуваат идеалите за слобода. Црвениот триаголник претставува плодност, еднаквост и слобода како и крвта на народот кој се борел за независноста на Куба. Белата ѕвезда симболизира слобода.

## Историја на кубанското знаме

File:Flag of Cross of Burgundy.svg|Знаме на крстот на Бургундија (1521–1843)
File:Flag of Spain (1785–1873, 1875–1931).svg|Знамето на Латинска Америка(1843–1873; 1874–1898)
File:Flag of the First Spanish Republic.svg|Знамето на Првата шпанска република (1873–1874)
File:Céspedes flag.svg|Знамето на Цеспедите во Десетгодишната војна (1868–1878)
File:Flag of Cuba (1902–1906).svg|Знамето на Првата Република Куба (1902–1906; 1909–1959)
File:M-26-7.svg|Знаме на Движењето 26 јули
File:Naval jack of Cuba.svg|
File:Flag of the Prime Minister of Cuba.svg|Банер на премиерот на Куба (1959–1976)
File:Flag of the President of Cuba.svg|Стандард на претседателот на Куба
File:Flag of the United States (1896-1908, 3-2 aspect ratio).svg|Знамето на воената влада на Соединетите Држави во Куба (1898-1902; 1906–1909)


## Поврзано
* Куба
* Грб на Куба

## Надворешни врски
*
*Знамиња на Куба

Категорија:Национални симболи на Куба
Куба
Пешта (округ)

:*За во минатото посебниот град, денеска дел од Будимпешта видете *'Пешта**.''



**Округот Пешта*' ([[Унгарски јазик|унгарски]]: *Pest megye'') е еден од 19-те окрузи на Унгарија, сместен во централниот дел на земјата. Зафаќа површина од 6393.14km2, а бројот на населението изнесува 1,213,090, според податоците од 2009. Го опкружува главниот град Будимпешта, како и повеќе од населението (65.2%/790,995 во 2009) живее во населбите на Будимпешта. Границите ги дели со Словачка и унгарските окрузи: Ноград, Хевеш, Јас-Наѓкун-Солнок, Бач-Кишкун, Фејер и Комаром-Естергом. Реката Дунав тече низ округот. Главен град на округот е Будимпешта, кој е административно одделен.

## Историја

Денешниот округ Пешта бил формиран после Втората светска војна, кога поранешниот округ Пешта-Пилис-Солт-Кискун бил поделен на два дела (другиот дел денеска се наоѓа во округот Бач-Кишкун). Пешта како округ исто така постоела и во раните денови на Кралството Унгарија (11 век). Територијата на поранешниот округ со исто име приближно го зафаќал североисточниот дел на денешниот округ Пешта. Бил споен со округот Пилис пред 15-от век.

## Население

Вака изгледа историскиот развиток на населението во округот Пешта, почнувајќи од 1870 година:

### Етнички групи
Население по националност според пописот од 2001 година.:
*Унгарци - 93.5%
*Германци -  1.7% 
*Роми - 1.2%
*Словаци - 0.8%
*Други - 0.5%
*Без одговор (непознато) - - 2.3%

### Религии
Население според деноминации:
*Римокатолици - 53%
*Калвинисти - 16%
*лутеранци -  3.8%
*Гркокатолици - 1.2%
*Атеисти - 347,209 (19.5%)
*Други (Христијани) - 1.3%
*Други (не-Христијани) - 0.2%
*Без одговор (непознато) - 12.5%

## Галерија


Податотека:Halásztelek - Palace.jpg|Палата Халастелек
Податотека:Fót - Palace.jpg|Воздушна фотографија на палата Фот
Податотека:Visegrád Mountain Fastness 03.jpg|Воздушна фотографија: Вишеград - Горниот замок
Податотека:Galgahévíz - Szentandráspart.jpg|Галгахевиз 
Податотека:Pomáz - Palace.jpg|Палатата Помаз
Податотека:Zsámbék - Palace.jpg|Палатата Замбек од горе
Податотека:Tóalmás - Palace.jpg|Палатата Талмас
Податотека:Solymár - Castle.jpg|Замокот Солимар


## Наводи

## Надворешни врски

* Официјално мрежно место
* Врски за округот
* Туристички информации
* Карта на Пешта
* Портал 
* Попис од 2007

Категорија:Окрузи во Унгарија
Знаме на Доминика

**Знаме на [[Доминика]]** — официјалното знаме на државата кое било усвоено на 3 ноември 1978 година, но до денес претрпело ситни промени во 1981, 1988 и 1990 година. Знамето е составено од зелена позадина на која има крст составен од три ленти во жолта, црна и бела боја. Во центарот на знмаето има црвен диск во кој има приказ на 10 зелени ѕвезди кои опколуваат папагал, националната птица на Доминика. Овој вид папагал е национална птица, може да се најде само на Доминика и има неколку единки. Зелената боја ја претставува растителноста на островот. Крстот го претставува христијанството а трите бои од кои е составен крстот ги симболизираат староседелците, плодната земја и чистата вода. Десетте ѕвезди ги претставуваат 10 парохии од кои е административно составена Доминика, додека црвениот диск претставува социјална правда.

## Наводи
* 
* 

## Поврзано
* Доминика
* Грб на Доминика

Категорија:Национални симболи на Доминика
Доминика
Far Cry 2

***Far Cry 2*** (скратено: *FC2*, транскр: *Фар крај 2*) — пукачка видеоигра од прво лице со отворен крај, изработена од *[[Ubisoft Montreal]]* и издадена од *[[Ubisoft]]*. Во продажба беше пуштена на 21 октомври 2008 во Северна Америка и на 23 октомври 2008 во Европа и Австралија. Стана достапна за преземање преку *Steam* на 22 октомври 2008. *[[Crytek]]*, авторите на првата игра, не биле вмешани во изработката на *Far Cry 2*.

*Ubisoft* ја промовирале *Far Cry 2* како вистинско продолжение на *[[Far Cry (игра)|Far Cry]]*, иако продолжението има многу малку приметливи сличности со првата игра. Има сосема различни ликови и приказна, како и стил на игра што му дава на играчот поголеми слободи во истражувањето на африканските пејзажи, како пустини, џунгли и савани. Дејствието се одвива во денешна источноафриканска држава која се справува со безредие и граѓанска војна. Играчот има улога на платеник со задача да го пронајде и отстрани „Чакалот“ (*The Jackal*), озлогласен препродавач на оружје.

[none|thumb|Играчот истражува африканска џунгла држејќи [RPG-7.]]

## Наводи

## Надворешни врски
* Официјално мрежно место

Категорија:Видеоигри од 2008 година
Категорија:Far Cry
Категорија:Пукачки игри од прво лице
Категорија:Видеоигри што се одвиваат во Африка
Категорија:Игри на Ubisoft Entertainment
Категорија:Продолженија на видеоигри
Категорија:Видеоигри од Канада
Категорија:Игри за Windows
Категорија:Игри за PlayStation 3
Категорија:Игри за Xbox 360
Категорија:Видеоигри со отворен свет
__ИНДЕКС__
Знаме на Антигва и Барбуда

**Знамето на [[Антигва и Барбуда]]** е официјалното знаме во државата кое било усвоено на 27 февруари 1967 година. Знамето било создадено од Реџиналд Самуел, кој бил наставник по ликовно во едно од средните училишта во државата. Знамето било усвоено по стекнувањето на независноста.

## Историја
До стекнувањето на независноста Антигва и Барбуда користеле колонијално знаме.  Во 1966 година се отворил национален конкурс за национално знаме. На конкурсот биле поднесени 600 идејни решенија, но решението на г. Самуел било избрано за најсоодветно. Тој го поднел својот дизајн при крај на конкурсот.

## Дизајн и симболика
Знамето е составено од два триаголника поставено од лево и десно со допир во долниот дел. Помеѓу нив се наоѓаат три ленти во црна, сина и бела боја. На црната лента има приказ на златно сонце со 9 краци.
Сонцето ја симболизира новата ера во историјата на Антигва и Барбуда, црната боја го означува африканското потекло на народот, сината боја ја симболизира надеж и црвената ја симболизира енергијата на народот. Исто така, боите се протолкуваат така што жолтата, сината и белата симболизираат сонце, море и песок.

## Други знамиња

Податотека:Coastguard Ensign of Antigua and Barbuda.svg|Знаме на морнарицата.
File:Flag of the Governor of Antigua and Barbuda (1956–1967).svg|23pxЗнаме на гувернерот на Антигва и Барбуда.
Податотека:Antigua and Barbuda colonial flag - red version.gif|23pxВерзија на знамето на колонијална Антигва и Бербуда. Позадината е во црвена боја.
Податотека:Antigua and Barbuda colonial flag without the disk.gif|23pxВерзија на знамето на колонијална Антигва и Барбуда. Оваа верзија нема бел диск.
Податотека:Antigua and Barbuda colonial flag.gif|23pxЗнаме на колонијална Антигва и Барбуда.


## Наводи

## Поврзано
* Антигва и Барбуда
* Грб на Антигва и Барбуда

## Надворешни врски
*
*

Категорија:Национални симболи на Антигва и Барбуда
Антигва и Барбуда
Знаме на Барбадос

**Знамето на [[Барбадос]]** е официјалното знаме на оваа островска држава кое било усвоено на 30 ноември 1966 година. Знамето е составено од три еднакви вертикални ленти во сина, жолта и сина боја. Во средната жолта лента има приказ на трозаб.

Се верува дека сините ленти го означуваат океанот, жолтата боја го означува песокот на островот додека трозабот е преземен од постар колонијален беџ на Барбадос. Трозабот е скршен и е прикажан само врвот што означува симболичен прекин со историските и уставните врски со поранешаната колонија.

## Поврзано
* Барбадос
* Грб на Барбадос

## Наводи

## Надворешни врски
* 
* 

Категорија:Национални симболи на Барбадос
Барбадос
Знаме на Света Луција

[thumb|250px|right|[Податотека:FIAV 111100.svg|20px Flag ratio: 1:2]]
[thumb|десно|[Петит Питон, еден од врвовите претставени на знамето.]]

**Знамето на [[Света Луција]]** е официјалното знаме во државата усвоено на 1 март 1967 година. Дизајнот и боите на знамето претрпеле неколку промени низ историјата, но симболиката е иста. Денес, знамето е составено од сина позадина каде во средината има златен триаголник под црна стрела со бели рабови. 

Сината боја ги претставува небото и океанот, но и плодноста. Златната боја го претставува сонцето и просперитетот. Црната и белата боја ја претставуваат хармонијата помеѓу расите во државата. Триаголните делови се инспирирани од двата најголеми врва во државата, симболи на Света Луција.

## Историски знамиња

File:Flag of Saint Lucia (1967–1979).svg|23px1967-1979
File:Flag of Saint Lucia 1979.svg|23px1979-2002 (бојата е променета во 2002)


## Наводи
* Знаме на Света Луција, информации за владиниот портал

Категорија:Национални симболи на Света Луција
Света Луција
Капошвар

**Капошвар** (унг: *Kaposvár*; , , ) е значаен град во Унгарија, сместен во југозападниот дел од државата. Капошвар е главен административен центар на округот Шомоѓ.

Градот има население од 67.464 луѓе, според податоците на пописот од 2008 год.

## Географија

Градот Капошвар се наоѓа во југозападниот дел на унгарската држава. Од престолнината Будимпешта градот е оддалечен 186 километри југозападно. Со Будимпешта е поврзан со добри сообраќајни врски (магистралната пруга Будимпешта - Загреб - Јадран и современиот автопат М7 поминуваат на само 20 километри северно од градот).

Капошвар се наоѓа во западниот дел Панонската низина и низ него не тече река. Околу градот има ридест предел, кој на јужната страна се издига во планината Мечек. Климата во градот е умереноконтинентална.

## Историја

Населби на територијата на градот постоеле уште во 5-от милениум п.н.е. Првата населба ја изградиле Келтите во периодот околу 400-тата година п.н.е., а во 1009 година кралот Иштван I го споменува гадот под името *Copus* (Kapos).

Градот нема некое големо значење во средниот век и за време на отоманското владеење (1555-1686). Неколку децении по ослободувањето од Отоманците, градот станал главен административен центар на новооснованиот округ Шомоѓ во 1749 год. со што се довело до развитокот на градот. Во 19 век во градот започнала индустријализација.

Во 20-от век градот поминал без поголеми последици за време на војните и во втората половина на векот доживеал нагла урбанизација. После падот на комунизмот во државата и развојот на пазарот, градската економија наишла на тешкотии поради релативната оддалеченост на градот, поради што Капошвар и денеска го губи поголем дел од своето население.

## Галерија

Податотека:Rippl-Rónai múzeum.jpg|Музејот во Капошвар
Податотека:Kaposvár Bory Szent István-kút.jpg|Фонтана со споменик на Иштван I Унгарски


## Надворешни врски

* Официјално мрежно место  
* Историја на градот  
* Панорамски снимки на градот

Категорија:Градови во Унгарија